HeTree/MevakerConcSen huggingface dataset:
משרד מבקר המדינה מעיר למשטרה כי לפני החלטה על רכש של כלי רכב פרטיים מבין זוכי מכרז הסינקו, עליה להקפיד לבצע עבודת מטה שתכלול בחינה של המלצת מחלקת הסיור באג"ם להשתמש בכלי רכב אחרים.
על פי תוצאות הבחינה, על המשטרה לגבש מסמך דמ "ץ מעודכן לגבי כלי הרכב שישמשו את מערך הסיור, בהתאם לייעודם המבצעי ולמאפייני הנסועה בהם, כניידות תגובה וליתר משימות הסיור.
17 בדצמבר2015 היו במשטרה386 ניידות תגובה, הכוללות בין היתר203 ג'יפונים שבהם מותקן תא עצורים ו-104 .
כלי רכב פרטיים 1392 |דוח שנתי 67ב .
אי-התאמת כלי רכב פרטיים לשימוש מבצעי במשטרת התנועה .
מערך התנועה במשטרה עוסק בין היתר בטיפול באירועים שעליהם מדווחים אזרחים ובפעילות יזומה לצמצום מספר תאונות הדרכים ולאכיפת חוקי התנועה על משתמשי הדרך.
הפעילות כוללת בין היתר הפעלה של מכשירי אכיפה, מרדף אחר נהגים נמלטים, טיפול בתאונות דרכים ובמפגעים בכביש, סיורים בכבישים כדי להפגין נוכחות, ביצוע מעצרים וניוד עצורים ומעוכבים.
ביוני 2016 , במהלך ביצוע הביקורת, הגיש אגף התנועה למת"ח מסמך דמ"ץ לגבי ניידות תנועה בין-עירוניות (להלן - דמ"ץ בין-עירוני).
הדבר נעשה לאחר שנים שבהן רכשה המשטרה כלי רכב עבור יחידות התנועה בלי שהגדירה את הנדרש מהם.
בדמ"ץ הבין -עירוני צוין כי כלי הרכב של אגף התנועה נדרשים לפעול בתנאי שטח מגוונים ומשתנים ולהיות מסוגלים לנסועה רבה.
עוד צוין בדמ"ץ הבין -עירוני כי כלי הרכב הפרטיים שנרכשו אינם מספקים את הצורך המבצעי בנראות ובולטות ובהובלה בטוחה של עצורים, את הצורך במקום נוח ובטיחותי למערכות המחשוב ואת הצורך לאחסן ציוד מבצעי בתא המטען ולשמור עליו.
לפיכך הדרישה המבצעית של האגף היא לעבור לשימוש בג'יפונים המשמשים את מערך הסיור.
משרד מבקר המדינה מעיר למשטרה כי גם במקרה זה, היה עליה לקבוע במסמך דמ "ץ את הדרישות המבצעיות מכלי הרכב המיועדים לשימוש אגף התנועה מיד עם התעורר הצורך בכך, לפני פרסום המכרזים של מינהל הרכב ורכישת כלי הרכב הפרטיים לאגף זה.
יוצא אפוא שהמשטרה רכשה עבור אגף התנועה ניידות שאינן עונות על כל הדרישות המבצעיות.
על אגף התנועה ומת"ח לקיים הליך סדור שבו יוחלט מהם סוגי כלי הרכב הדרושים למערך התנועה - ג'יפונים, כלי רכב פרטיים או שני סוגי כלי הרכב - לפני ביצוע הרכש באמצעות מכרזי מינהל הרכב; לאזן בעניין זה בין שיקולי תקציב לבין הצרכים המבצעיים; ולתעד את הנימוקים להחלטתם לגבי סוג כלי הרכב שנבחר.
רכישת כלי רכב מבין כמה זוכים במכרז .
חוק חובת המכרזים, התשנ"ב-1992 , מחייב רשויות ציבוריות לבצע את התקשרויותיהן באמצעות מכרז.
המטרות העיקריות של קיום מכרז הן מתן אפשרות לרשות להתקשר בעסקה מיטבית מבחינה כלכלית, מתן הזדמנות שווה לכל פרט לקשור עסקה עם הרשות, שמירה על טוהר המידות ומניעת משוא פנים18 .
18 ,עומר דקלמכרזים כרך א (2004) ', עמ92.
המשרד לביטחון הפנים - משטרת ישראל | 1393 .
בשקיפות הראויה תקנות חובת המכרזים, התשנ"ג-1993 , מסדירות את תפקידי ועדת המכרזים.
בתקנות נקבע, בין היתר, כי כל התקשרות של משרד או יחידה לביצוע עסקה בטובין או לרכישת שירותים תיעשה רק על פי החלטה של ועדת המכרזים.
לפי תקנון כספים ומשק, אם החשכ"ל הודיע על כוונתו לפרסם מכרז מרכזי, לא יפרסם משרד מכרז עצמאי או יתקשר בכל דרך עם ספק לקבל את השירותים שלגביהם פורסם המכרז המרכזי.
לגבי מכרזי מינהל הרכב, המינהל מדרג את ההצעות שהתקבלו לפי ציון איכות שניתן לכל רכב ולפי מחיר רכש משוקלל, המורכב ממחיר רכישת הרכב ומאומדן עלות צריכת הדלק ועל ות התחזוקה שלו, בניכוי אומדן ההכנסה ממכירתו בתום השימוש (להלן - הציון הסופי).
ההצעה בעלת הציון הסופי הגבוה ביותר נבחרת להצעה הזוכה, ומינהל הרכב רשאי לבחור כמה זוכים, בהתאם לדירוג הציון הסופי.
לאחר בחירת הזוכים מפרסמת ועדת המכרזים של מינהל הרכב את תוצאות המכרז לגופים הממשלתיים.
במקרים שבהם החליט מינהל הרכב להכריז על כמה זוכים במכרז הוא נוהג לעקוב אחר מספר כלי הרכב הנרכשים, בין היתר כדי לוודא חלוקה שוויונית ברכישת כלי הרכב מהזוכים, ולעתים אף מנחה את המשרדים לרכוש דגם מסוים של כלי רכב מספק זוכה.
כאמור, המשטר ה רוכשת בהתאם לשיקול דעתה את כלי הרכב שהוכרזו כזוכים במכרזים המרכזיים שמפרסם מינהל הרכב.
היא נוהגת לרכוש דגם אחד עבור כל ייעוד, למשל דגם של רכב פרטי מסוים שישמש רכב סיור ודגם של רכב פרטי אחר שישמש רכב צמוד עבור קציני משטרה.
בישיבתה בנובמבר 2015 ציינה ועדת המכרזים של מינהל הרכב כי במצב שבו זכו כמה ספקים במכרז, קשה לאכוף על המשטרה רכישת כלי רכב ממספר דגמים זוכים בחלוקה שוויונית או אחרת "בשל התפיסה של סוג רכב אחיד".
הביקורת העלתה כי במכרזים שבהם הכריז מינהל הרכב על כמה זוכים, רכשה המשטרה מאות כלי רכב מזוכה אחד מבין הזוכים שהוכרזו.
אף שלהחלטה על רכישת מאות כלי רכב מזוכה אחד יש משמעויות כספיות ניכרות, ואף שהחלטה כזאת מיטיבה במידה ניכרת עם הספק שממנו נרכש דגם זה - לא פעלה המשטרה בעניין זה בשקיפות הראויה ולא קיימה הליך סדור לבחירת ה דגם שירכש.
במקרים שבהם מכריז מינהל הרכב על כמה זוכים, ראוי כי המשטרה תבחר את הספק שממנו תרכוש את כלי הרכב באמצעות צוות מקצועי, וכי הליך הבחירה יהיה סדור, שקוף ותקין.
לדוגמה, באוגוסט 2011 פרסם מינהל הרכב את מכרז הקוואטרו.
המכרז כלל ארבעה קבוצות לפי נפח המנוע של כלי הרכב.
הקבוצה הראשונה כללה כלי רכב עם נפח מנוע של עד 1,600 ,סמ"ק.
לפי מסמכי המכרז כלי הרכב הכלולים בקבוצה זו ובקבוצה אחרת19 ,)יועדו בין השאר לשמש את המשטרה לצרכים מינהליים (איגום לצרכים מבצעיים וכרכבים צמודים.
המכרז כלל בין היתר נספחים, ובהם הודגש כי .
19 רכבי סטיישן עם נפח מנוע של 1,600 .
סמ"ק 1394 |דוח שנתי 67ב .
אספקת כלי רכב בצבע לבן היא חובה, וכי אספקת כלי רכב בצבע אחר תיעשה על פי הזמינות של אותו צבע.
ועדת המכרזים של מינהל הרכב הכריזה על הזוכים במכרז הקוואטרו, ובינואר 2012 הודיע המינהל לראש מת"ח על התוצאות.
בסל הראשון נקבעו ארבעה זוכים.
להלן בלוח 4 :הציונים שניתנו לכלי הרכב הזוכים בקבוצה הראשונה .
לוח 4 : ציוני הזוכים בקבוצה הראשונה במכרז הקוואטרו (באחוזים) .
דגם 1 דגם2 דגם3 דגם4 .
מקום ראשון מקום שני מקום שלישי מקום רביעי .
ציון כרכב משטרה צמוד 91.
ציון כרכב משטרה מבצעי 91.
על פי פרוטוקול דיון ועדת המכרזים מ- 23.
12, בעיבוד משרד מבקר המדינה .
נמצא כי משנת 2012 עד מרץ2016 רכשה המשטרה610 כלי רכב בעלות של כ-73 מיליון ש"ח מהדגם שזכה בציון הנמוך ביותר שדורג במקום הרביעי (להלן - דגם 4 ); אולם לא נמצא שההחלטה על רכישת כלי הרכב מדגם4 התקבלה לאחר בחינה סדורה ועל יסוד טעמים אשר מפרטים את הסיבות לבחירה בדגם שדורג במקום הנמוך ביותר.
יצוין כי כשמונה חודשים לאחר פרסום תוצאות המכרז ביצעה המשטרה בעניין אחר תחשיב של עלות הפעלתם של כלי רכב במשך שנות הפעלתם בניכוי ההכנסה ממכירתם.
מהתחשיב עלה כי עלות הפעלתו של כלי רכב שזכה במכרז הקוואטרו במקום השני (להלן - דגם 2 ) זולה בכ- 14,000 ש"ח מעלות הפעלתו של כלי רכב מדגם 4 .
ההמלצה שגובשה הייתה לבחור בדגם2 .
מתחשיב זה עולה כי המשטרה לא בחרה בדגם שעלות הפעלתו היא הזולה ביותר.
בתשובה לפניית משרד מבקר המדינה לגבי רכישת כלי רכב מדגם 4 השיב ראש מדור תחזוקה במת"ח כי לא היו במלאי כלי רכב בצבע לבן, שהוא צבע רכבי הסיור, מהדגם שזכה במקום הראשון (להלן - דגם 1 ), וכי התברר שנפח תא המטען בדגם2 ,אינו מספק את צורכי המשטרה.
ראש מדור תחזוקה הוסיף כי מבין הרכבים הזוכים עלות התחזוקה של כלי רכב מדגם 4 ,הייתה הנמוכה ביותרוכי אמינותו של דגם זה היא הגבוהה ביותר.
בניגוד לנאמר בתשובת מת"ח מסר הכלכלן הראשי של מינהל הרכב למשרד מבקר המדינה ביולי 2016 כי מינהל הרכב רכש באמצעות מכרז הקוואטרו עבור משרדי הממשלה ויחידות הסמך שלהם 219 כלי רכב מדגם1 , מהם122 בצבע לבן.
עוד יצוין כי המשטרה לא פנתה למינהל הרכב בנוגע לאי-יכולתו לכאורה של ספק דגם 1 .
לעמוד בהתחייבותו במכרז לספק כלי רכב בצבע לבן בתשובתה מסרה המשטרה כי הפיקה את הלקחים המתאימים וכי היא מתעדת את הליך בחירת הזוכים.
המשטרה הוסיפה כי היא ביצעה בכלי הרכב שזכו במכרז המשרד לביטחון הפנים - משטרת ישראל | 1395 .
הסינקו בדיקות מעמיקות לגבי עמידתם במפרט היצרן, כגורם תומך החלטה על סוג הרכש.
משרד מבקר המדינה מעיר למשטרה כי רכישה של מאות כלי רכב בעלות כוללת של עשרות מיליוני ש"ח מזוכה אחד מבין כמה זוכים במכרז, בלי שההחלטה על כך התבססה על ניתוח השוואתי ובלי תיעוד של הנימוקים לבחירה, אינה עולה בקנה אחד עם כללי המינהל התקין.
בחינת רכישה של כלי רכב המיוצרים במיוחד לשימוש משטרתי .
כאמור, הנסועה של כלי הרכב המבצעיים של המשטרה היא רבה, והנסיעה בהם נעשית בתנאי שטח מגוונים ובקצב נסיעה מאומץ.
כלי הרכב שרוכשת המשטרה לצורך מילוי משימותיה המבצעיות הם מסוגים שונים - פרטיים, ג'יפים, טנדרים וכו', כלי הרכב הנרכשים מתוכננים לשימוש רגיל של הציבור (להלן - רכבים סדרתיים).
ברכבים הסדרתיים נעשה שימוש במשך ארבע שנים, עד החלפתם.
המשטרה מדגמת את כלי הרכב הסדרתיים במערכות ובהתקנים הדרושים כדי להתאימם למשימתם המבצעית.
הדיגומים כוללים גשר תאורה, מגבר צופר, מכשיר קשר, מסוף מערכת מחשוב, מערכת ניטור ועוד.
נוסף על הדיגומים כאמור, מציידת המשטרה רכב סדרתי בציוד ייעודי, כגון דוקרנים למחסום, אבוקות תאורה, אלות וקסדות.
מדמ "ץ ג'יפון ומדמ "ץ בין -עירוני שהכינה המשטרה עולה כי המשקל של הציוד הוא כ-120 ק"ג.
משקל זה מתווסף למשקלם של צוות השוטרים, של העצורים ושל הדיגומים שברכב.
ביצוע התקנות בכלי רכב סדרתי מחייב לעתים את המשטרה להחליף בו מכלולים, כדי שהוא יוכל לעמוד באתגר של נסיעה מבצעית מאומצת.
המדובר בין היתר בהחלפת מחולל זרם החילופין ( אַלְטֶרְנָטֹור) במחולל המסוגל לספק מתח חשמלי לא רק ל רכיבים החשמליים של הרכב, אלא גם לרכיבים נוספים שהמשטרה מתקינה בו.
ממסמכי המשטרה עולה כי בכלי רכב הפרטיים שבשימוש מבצעי של מערך הסיור ומערך התנועה התגלו תקלות מכניות ואחרות; תקלות אלו, שתדירותן הייתה גבוהה, הביאו בחלק מן המקרים להשבתה של כלי הרכב.
מניתוח שביצעה היחידה לתכנון לוגיסטי בינואר 2016 , עולה כי בחלק מכלי הרכב שנרכשו באמצעות מכרז הקוואטרו ושימשו ניידות תנועה בין-עירוניות, היו במשך ארבע שנות השירות תקלות מרובות במכלולים המרכזיים: במערכות הבלמים, בתיבות ההילוכים, בממירים הקטליטיים, במנועים ועוד.
בגין תקלות אלה הושבתו 25% מכלי הרכב.
בבחינהשנעשתה ביוני 2016 נמצא כי בג'יפונים של יחידות הסיור יש תקלות תכופות בתיבות ההילוכים ובמנועים.
בדיקת משרד מבקר המדינה העלתה כי יצרני רכב בארצות הברית ובאירופה מייצרים כלי רכב בתצורה ייעודית כדי שישמשו רכבים מבצעיים בארגוני משטרה.
עד אפריל 2016 נרכשו כלי הרכב עבור המשטרה בלא שנבחנה האפשרות .
לרכישת כלי רכב שיוצרו לשימוש משטרתי כלי הרכב שבתצורה זו כוללים כלי רכב פרטיים, ג'יפים, טנדרים, כלי רכב ממוגני ירי ועוד, והיצרנים מדגמים אותם כבר בשלב הייצור כדי להתאימם למגוון יחידות שיטור, ובכלל זה יחידות סיור, יחידות תנועה בין -עירונית, יחידות חבלה ויחידות כלבנים.
המכלולים בכלי הרכב מותאמים למאמצים המאפיינים את השירו ת המבצעי במשטרה, והשלדות, המנועים ומערכות הבלמים מחוזקים כדי לעמוד בתנאי נסיעה מבצעיים ולשאת משקל של ציוד משטרתי.
כל הרכיבים והמערכות הנדרשים למשטרה מתוכננים מראש ומותקנים ע"י היצרן אשר נותן לכלל המערכות המשטרתיות והאחרות ברכב אחריות כוללת.
עד אפריל 2016 נרכשו כלי הרכב עבור המשטרה בלא שנבחנה האפשרות לרכישת כלי רכב שיוצרו לשימוש משטרתי.
רק באפריל 2016 , במהלך ביצוע הביקורת, החלה המשטרה לבחון אם כלי רכב בתצורה ייעודית שנמצאים בשימוש של משטרות בחו"ל מתאימים לשמש גם ביחידות התנועה והסיור.
במועד סיום הביקורת עדיין לא גיבשה המשטרה את עמדתה בסוגיה זו.
המשטרה מסרה בתשובתה כי ביצעה באפריל -ספטמבר 2016 עבודת מטה שבמסגרתה אספה מידע בעניין כלי הרכב בתצורה ייעודית בקנדה ובארצות הברית, זאת כדי שתוכל להעריך אם ניתן לייבא אותם לארץ וכדי לגבש מסמך אפיון מיטבי לרכב מבצעי המיועד לשימוש מערכי הסיור והתנועה.
לאחר בחינת המידע שנאסף , בחינת ה כדאיות הכלכלית והבאה בחשבון של מגבלות התקציב , נמצא כי קיימת היתכנות לייבא לישראל שני דגמים של כלי רכב ייעודיים.
המשטרה הוסיפה כי היא פועלת כדי לקבל מרשות המסים פטור מתשלום מס לגבי יבוא כלי רכב אלו.
המשרד לבט"פ מסר בתשובתו כי תוצאות עבודת המטה האמורה טרם הוצגו לפניו.
על המשטרה לסיים את הבדיקות הנחוצות ולגבש עמדה בשאלה אם כלי רכב שמיוצרים מלכתחילה לשימוש משטרתי מתאימים לצרכיה המבצעיים.
על המשטרה להביא בחשבון את כלל המשמעויות של שינוי כזה, ולפרט את מסקנותיה והמלצותיה לצוות ההיגוי, כדי שיחליט בעניין.
המשטרה רוכשת מידישנה כ - 1,300 כלי רכב בעלות של כ-200 .
מיליון ש"ח רכש בהיקף כזה ראוי שייעשה בהתאם לאמות מידה מקצועיות בדגש מתן מענה לדרישות המבצעיות של המשטרה, ובהקפדה על עמידה בעקרונות המינהל התקין.
הממצאים שהועלו בפרק זה מחייבים את מינהל הרכב ואת המשטרה לבצע בחינה מעמיקה של תהליך רכש כלי הרכב במשטרה ולטייב אותו.
המשרד לביטחון הפנים - משטרת ישראל | 1397 .
שימוש המשטרה בכלי רכב צמודים .
הצמדת כלי רכב לבעלי תפקידים במשטרה .
הוראת המשטרה בנושא הצמדת רכב לבעלי תפקידים (להלן - ההוראה) ופקודת המטה הארצי בנושא הצמדת כלי רכב לבעלי תפקידים (להלן - פקודת המטא"ר) מסדירות את אופן הצמדת כלי הרכב במשטרה.
לפי ההוראה, אנשי משטרה בתפקידים מסוימים ובדרגות מסוימות יהיו זכאים לרכב צמוד על פי הכללים שנקבעו בפקודת המטא"ר, וכל שינוי בפקודה הגורם לשינוי בזכאות כאמור יובא לאישור השר לביטחון הפנים.
לפי פקודת המטא"ר, ראש אג"ת במשטרה או מי מטעמו אחראים לקביעה ולפרסום של התקן לכלי רכב במשטרה, במסגרת התקציב שאושר לעניין זה בחוק.
בפקודה נקבע כי אין להצמיד כלי רכב שלא בהתאם לתקן.
בפקודה נקבע בין היתר כי בעל תפקיד בדרגת ניצב משנה ומעלה יהיה זכאי לרכב צמוד בכל שעות היממה; כי בעל תפקיד בדרגת סגן ניצב יהיה זכאי לרכב צמוד לאחר שעות העבודה; וכי בעל תפקיד אחר יהיה זכאי לרכב צמוד אם ראש אג"ת קבע כי צורכי עבודתו ואופי תפקידו מחייבים זאת.
בתקן כלי הרכב של המשטרה הגדיר אג"ת עבור כל כלי רכב את ייעודו: מבצעי, מינהלי וצמוד (להלן - תקן רכב צמוד).
לג בי כל בעל תפקיד שזכאי לרכב צמוד, נקבע בתקן סוג הרכב שהוא יקבל.
לגבי קצין שממלא בפועל תפקיד פנוי, ניתן להצמיד לו רכב באופן זמני בכפוף לאישור ראש אגף משאבי אנוש במשטרה.
ביוני 2016 כלל תקן רכב צמוד במשטרה 1,458 כלי רכב, והמצבה בפועל הייתה 1,288 כלי רכב.
ביאור מונחים בנוגע לתקן המשטרה ולהצמדת כלי רכב 1398 |דוח שנתי 67ב .
תרשים 7 : ביאור מונחים בנוגע לתקן המשטרה ולהצמדת כלי רכב .
הצמדות שלא על פי ההוראה, פקודת המטא"ר והוראות סגן המפקח הכללי של המשטרה : במרץ 2014 התיר סגן המפקח הכללי של המשטרה (להלן - הסמפכ"ל) דאז להצמיד כלי רכב לקצינים בתפקידים המבצעיים האלה: סגן מפקד תחנה, קצין מבצעים תחנתי וקצין חקירות ומודיעין תחנתי (להלן - קציני תחנה).
מטרת ההיתר הייתה לאפשר לקציני התחנה להגיע לאירועים חריגים ולבצע פיקוח לאחר שעות העבודה.
הסמפכ"ל קבע שכלי הרכב שיוצמדו לקציני התחנה יהיו כלי המשרד לביטחון הפנים - משטרת ישראל | 1399 .
המטא"ר רכב שאינם משמשים לפעילות מבצעית (להלן - כלי רכב מינהליים), וכי ההצמדה תיעשה לאחר סיום יום העבודה, לצורך מטרות מבצעיות בלבד, ובתנאי שהדבר אינו פוגע בפעילות המבצעית בתחנה (להלן - הנחיית הסמפכ"ל).
נמצא כי להנחיית הסמפכ"ל לא ניתן ביטוי בתקן כלי הרכב של המשטרה, ועקב כך הצמידה המשטרה לקציני התחנה כלי רכב שנועדו על פי התקן לשימוש מבצעי ומינהלי, ולא כלי רכב שנועדו לשמש ככלי רכב צמודים (בדבר הצמדת כלי רכב שנועדו לשימוש מבצעי ראו להלן ).
הסמפכ"ל מסר בתשובת ו למשרד מבקר המדינה כי הנחייתו ניתנה לאחר שצוות שעמד בראשו ושכלל סגנים של מפקדי מחוזות ושל ראשי אגפים, מצא כי יש צורך מבצעי לתת כלי רכב לבעלי תפקידים מסוימים בסיום יום העבודה, וכי יש להסדיר עניין זה ברמה הארצית.
הסמפכ"ל ציין כי המפכ"ל הקודם אישר זאת.
הצמדת כלי רכב לקציני תחנה בהתאם להנחיית הסמפכ"ל נעשתה אפוא שלא על פי פקודת המטא"ר, הקובעת מפורשות שאין להצמיד כלי רכב שלא בהתאם לתקן כלי הרכב המשטרתי.
כמו כן, הצמדת כלי הרכב נעשתה בניגוד להוראה הקובעת שיש לקבל את אישור השר לביטחון הפנים לשינוי בזכאות להצמדת רכב.
המשטרה מסרה בתשובתה כי החל בפברואר 2016 היא מבצעת עבודת מטה בנושא הצמדת כלי רכב, היות שיש פער בין צורכי ההצמדה האמיתיים לבין המצב הקיים.
המשטרה הוסיפה כי קיבלה החלטת ביניים ולפיה יוצמדו כלי רכב, ובכלל זה כלי רכב לקציני תחנה, בהתאם לתקן.
לדברי המשטרה, קביעת תקן כזה תמסד את החלטת הסמפכ"ל.
כמו כן מסרה המשטרה כי היא מבצעת בחינה בנוגע להצמדת כלי רכב לקצינים בדרגת רב-פקד.
משרד מ בקר המדינה מעיר למשטרה כי עליה לסיים את עבודת המטה האמורה בדחיפות.
בהתאם למסקנות עבודת המטה, עליה לסיים את הסדרת ההצמדה של כלי הרכב בתקן ולהביא לאישור השר לביטחון הפנים את השינוי בכללי הזכאות לרכב צמוד.
המשטרה מתעדת את הצמדות כלי הרכב לשוטרים במערכות המיד ע שבהן היא מנהלת את תקן כלי הרכב שלה.
כאמור, על פי פקודת מטא"ר אין להצמיד כלי רכב שלא בהתאם לתקן, על פי הנחיית הסמפכ"ל (שלא הוסדרה בפקודה) הצמדת כלי רכב הייתה צריכה להיות לקציני תחנה בלבד, כאשר כלי הרכב שיש להצמיד להם הם כלי רכב מינהליים בלבד.
משרד מבקר המדינה בדק את נתוני המשטרה ומצא כי שלא לפי פקודת מטא"ר, ביוני 2016 היו צמודים לקציני תחנה ולשוטרים הנושאים בתפקידים אחרים 433 כלי רכב שלא נכללו ב תקן רכב צמוד, אלא יועדו לפעילות מבצעית ומינהלית (להלן - הוצמדו מחוץ לתקן).
להלן בתרשים 8 פירוט לגבי כלי הרכב שהוצמדו מחוץ לתקן, לפי ייעודם בתקן המשטרה.
תרשים 8 : ,כלי הרכב שהוצמדו מחוץ לתקן לפי ייעודם בתקן המשטרה יוני 2016 .
נתוני תקן ומצבה של המשטרה, בעיבוד משרד מבקר המדינה .
מהתרשים ומנתוני המשטרה עולה כי מרבית כלי הרכב שהוצמדו מחוץ לתקן (88% ) הוצמדו לשוטרים שלא היו זכאים להם הן על פי פקודת המטא"ר והן על פי הנחיית הסמפכ"ל.
כ-70% מכלי רכב אלה היו כלי רכב שייעודם לפי תקן המשטרה הוא מבצעי.
להלן בתרשים 9 פירוט לגבי כלי הרכב שהוצמדו מחוץ לתקן (ואף לא לפי הנחיית הסמפכ"ל), לבעלי תפקיד שאינם קציני תחנה, לפי מחוז, אגף או יחידה.
הנתונים מעודכנים ליוני 2016.
המשרד לביטחון הפנים - משטרת ישראל | 1401 .
המשטרה תרשים 9 : כלי רכב שהוצמדו מחוץ לתקן לפי מחוז, אגף או יחידה, יוני 2016* .
נתוני תקן המשטרה, בעיבוד משרד מבקר המדינה * ללא כלי רכב שהוצמדו לקציני תחנה.
מהתרשים עולה כי הצמדת כלי רכב מחוץ לתקן שיועדו לפעילות מבצעית ומינהלית, באופן החורג אף מהנחיית הסמפכ"ל, היא תופעה רחבה החוצה את כל יחידות המשטרה.
יצוין כי הצמדות כלי הרכב נעשו על ידי גורמי פיקוד בדרגים שונים באגפים ובמחוזות המשטרה, בלי שגורמים אלו הוסמכו לכך בפקודת המטא"ר.
יצוין כי מבדיקה שביצעה המשטרה במהלך ביצוע הביקורת התגלה כי תופעת ההצמדה מחוץ לתקן רחבה אף יותר מהממצאים שהועלו בביקורת זו.
על פי נתוני המשטרה, מספר כלי הרכב הצמודים מחוץ לתקן הוא 764 (331 כלי רכב נוספים שהוצמדו שלא על פי התקינה).
משרד מבקר המדינה מעיר כי התופעה של הצמדת כלי רכב לשוטרים שלא לפי התקן שקבע אג"ת מעקרת מתוכן את התקן שקבעה המשטרה, את ההוראה ואת פקודת המטא"ר בעניין הצמדת כלי רכב לבעלי תפקידים, וכן יש בה משום פגיעה במינהל התקין.
על המשטרה להסדיר את הנושא ולהבטיח כי ההצמדה תיעשה בהתאם לפקודות ולהנח יות ובלי לפגוע בפעילות שכלי הרכב נדרשים לה.
כאמור, המשטרה מסרה בתשובתה כי עד להסדרת הנושא באמצעות עבודת מטה ]של המשטרה[ המתבצעת בתקופה זו ו"מתוך הבנה שיש פער בין הצורך האמיתי בנוגע להצמדות לבין המצב הקיים.
כלי הרכב במשטרת ישראל יהיו צמודים בתקינה לפי הצורך הארגוני.
וכי יוצמדו כלי רכב לרפ"קים בתחנות .
"דבר זה ימסד את החלטת הסמפכ"ל 1402 |דוח שנתי 67ב .
הצמדות מחוץ לתקן של כלי רכב מבצעיים: בהתאם לפקודת המטה הארצי בנושא משמעת נהיגה ברכב משטרה, "שוטר לא ינהג ברכב משטרה מבצעי שלא לצורך מילוי תפקיד.
כל שימוש אחר ברכב משטרה מבצעי הוא אסור".
עוד נקבע בפקודה זו כי "שוטר לא יסיע ברכב משטרה מבצעי שלא לצורך מילוי התפקיד, אדם שאינו שוטר, גם אם הוא קרוב משפחתו, למעט במקרה של פיקוח נפש".
יצוין כי גם בהנחיית הסמפכ"ל נקבע כי "חל איסור על שימוש בניידת מבצעית".
נמצא כי 300 מ-433 (69% ) כלי הרכב שמשרד מבקר המדינה מצא שהוצמדו לשוטרים ולקצינים מחוץ לתקן, יועדו בתקן לשמש כלי רכב מבצעיים.
הצמדת כלי רכב כאמור היא לא רק מנוגדת לתקן, אלא גם מנוגדת להוראה ולפקודת המטא"ר.
להלן בלוח 5 דוגמאות לגבי כלי רכב שהוקצו בתקן לשימוש מבצעי, אך בפוע ל הוצמדו לשוטרים בתפקיד מבצעי.
הנתונים מעודכנים ליולי 2016: .
לוח 5 : דוגמאות לגבי כלי רכב מבצעיים שהוצמדו מחוץ לתקן לשוטרים בתפקיד מבצעי (יולי 2016) .
שם היחידה הייעוד המבצעי .
של כלי הרכב תפקידי השוטרים .
ומבצעים חקירות מפקדים במחלק .
ומבצעים חקירות, סיור קציני חקירות 8 .
זרוע מבצעית תנועה מפקדים וסגנים .
משמר הגבול סיור, בילוש מפקדים וסגנים .
משמר הגבול חקירות, בילוש, .
תנועה קציני איסוף מודיעין 20 המשרד לביטחון הפנים - משטרת ישראל | 1403 .
לשוטרים להלן בלוח 6 דוגמאות בנוגע להצמדות מחוץ לתקן של כלי רכב שייעודם בתקן היה מבצעי, אולם הם הוצמדו לשוטרים הנושאים בתפקיד מינהלי.
הנתונים מעודכנים ליולי 2016.
לוח6 : דוגמאותלגבי כלי רכב מבצעיים שהוצמדו מחוץ לתקן לשוטרים בתפקיד מינהלי ( יולי 2016) .
הרכב בתקן תחומי העיסוק של .
פקד ומטה) מספר השוטרים .
מרכז משמר הגבול סיור, מודיעין תמיכה לוגיסטית 3 .
מחוז תל אביב סיור, חקירות אבטחה ורישוי 2 .
מחוז צפון סיור רישוי עסקים 2 .
מחוז תל אביב בילוש דוברות 1 .
משמר הגבול בילוש משאבי אנוש 1 .
משמר הגבול רכב יחידתי טכנולוגיה 1 .
יצוין כי בדוח משנת 201620 נאמר כי "משרד מבקר המדינה רואה בחומרה את המקרים שבהם נמצא כי השימוש בניידות.
לצרכים אישיים או אף כרכב צמוד אינו תואם את ייעודן המבצעי לפי התקן".
למרות זאת, מהביקורת עולה שהמשטרה עדיין ממשיכה להצמיד לשוטרים כלי רכב שייעודם הוא מבצעי.
משרד מבקר המדינה שב ומעיר למשטרה כי יש לראות בחומרה את התופעה של הצמדת כלי רכב שייעודם מבצעי לשוטרים, בייחוד נוכח הערת מבקר המדינה בעניין זה בדוח משנת 2016 .
הצמדת כלי רכב מבצעיים לקצינים ולשוטרים מנוגדת להוראה ולפקודות המטא"ר, גורעת ממצבת כלי הרכב המבצעיים של יחידות המשטרה ו עלולה לפגוע בכשירות המבצעית שלהן וביכולתן להוציא לפועל חלק ממשימותיהן.
על המשטרה, במסגרת עבודת המטה שהיא עורכת בנושא הצמדת כלי רכב, לוודא כי כלי הרכב המבצעיים שלה ישמשו רק למטרות ולמשימות שיועדו להם, וכי ההצמדה תיעשה בהתאם לפקודות המטא"ר.
הצמדות מחוץ לתקן של כלי רכב מינהליים: כאמור, לפי הנחיית הסמפכ"ל ניתן להצמיד לקציני תחנה כלי רכב שנועדו על פי התקן לשימוש מינהלי.
20 ,מבקר המדינהדוח שנתי 66ג (2016 ,) בפרק "בניין מערך המתנדבים במשטרה והפעלתו", עמ' 516.
נמצא כי המשטרה הצמידה עשרות כלי רכב שנועדו על פי התקן לשימוש מינהלי לקצינים שאינם קציני תחנה, דבר שאינו עולה בקנה אחד עם פקודת המטא"ר ועם הנחיית הסמפכ"ל.
להלן פירוט כלי הרכב שהוצמדו מחוץ לתקן: שישה כלי רכב מינהליים הוצמדו לבעלי תפקידים בלשכת המפכ"ל; 14 כלי רכב הוצמדו לבעלי תפקידים הכפופים לסמפכ"ל; שלושה כלי רכב מינהליים הוצמדו לקצינים ולשוטרים באג"ת; שלושה כלי רכב הוצמדו לשוטרים באגף משאבי אנוש; תשעה כלי רכב מינהליים הוצמדו לקצינים באגף שיטור, באגף ביטחון, באגף תמיכה לוגיסטית ובאגף חשבות; 31 כלי רכב מינהליים האמורים לשמש את אגף חקירות ומודיעין הוצמדו לקצינים באגף.
הסמפכ"ל התיר הצמדת כלי רכב מינהליים לקציני תחנה בלבד.
ואולם מהביקורת עולה כי גורמי הפיקוד במשטרה הקצו כלי רכב שיועדו בתקן לשימוש מינהלי כרכבים צמודים לשוטרים.
על המשטרה להקפיד להצמיד כלי רכב לשוטרים רק לאחר שהדבר הוסדר בתקן המשטרה וכן להקפיד בעניין זה על הנקבע בהוראה ובפקודת המטא"ר, ובכלל זה להקפיד על קבלת אישור השר לבט"פ להצמדת כלי הרכב.
גם לגבי נושא זה מסרה המשטרה בתשובתה כי עד להסדרת הנושא באמצעות עבודת מטה המתבצעת בתקופה זו, התקבלה "החלטת ביניים" ולפיה ככלל, יוצמדו כלי רכב לפי הקבוע בתקן.
זקיפת שווי השימוש בכלי רכב שאינם צמודים כהטבה לצורך מס .
בהתאם לתקנות מס הכנסה (שווי השימוש ברכב) , התשמ"ז-1987 (להלן- תקנות שווי השימוש ברכב), ייזקף לשכרו של עובד שווי השימוש ברכב שהועמד לרשותו כהטבה לצורך מס, אלא אם הרכב מוגדר רכב תפעולי.
לפי תקנות מס הכנסה (ניכוי הוצאות רכב), ה תשנ"ה-1995 , רכב תפעולי הוא, בין היתר, רכב ביטחון המוגדר בתקנות התעבורה, התשכ"א-1961 (להלן- תקנות התעבורה) הכולל רכב משטרה "מפיץ בפנס מיוחד אור מהבהב.
ומשמיע אות אזעקה וסירנה", והמשמש לפעילות מבצעית או ביטחונית בלבד.
בעניין זקיפת שווי השימוש ברכב כהטבה לצורך מס (להלן - זקיפת שווי השימוש) נקבע בפקודת המטא"ר כי ראש מת"ח, או מי מטעמו, ימסור לראש מחלקת שכר וגמלאות בחשבות המשטרה את אישורו בדבר זכאות בעל תפקיד לרכב צמוד.
בהתאם לכך יחייב ראש מחלקת שכר וגמלאות את בעל התפקיד בתשלום מס חודשי בגין שווי השימוש ברכב, על פי הקבוע בדין ובהנחיות רשות המסים.
המשרד לביטחון הפנים - משטרת ישראל | 1405 .
באוקטובר2014 פרסמה רשות המסים הנחיה לגבי מיסוי שווי השימוש בכלי רכב שאינם צמודים (להלן - הנחיית רשות המסים).
בהנחיה נקבע כי ככלל, כאשר נעשה שימוש פרטי ברכב מאגר או ברכב איגום 21 או שקיים פוטנציאל שימוש כאמור, יש לזקוף לעובד את שווי השימוש גם אם לא מדובר ברכב צמוד.
זקיפה כאמור לא תיעשה כאשר הרכב נותר בידי העובד ללילה וחונה בביתו באופן חד-פעמי אקראי ולא שיטתי ואינו חונה בביתו בסופי שבוע.
במקרים של שימוש יותר מפעם אחת בחודש ובתנאים מסוימים22 יש לזקוף שווי יחסי על פי מספר הימים שבהם נותר הרכב ברשות העובד בלילה.
בכל מקרה שאינו עומד בכללים אלו, על המעסיק לזקוף שווי שימוש חודשי מלא.
בהנחיה נקבע כי על המעסיק חלה החובה לבצע רישום לגבי קיום תנאים אלו.
הוראת החשכ"ל בנוגע ליישום כללי המס במגזר הציבורי בגין שימוש בכלי רכב שאינם צמודים מבהירה את דרך יישום הנחיית רשות המסים.
באוקטובר 2015 פרסם ראש מחלקת שכר וגמלאות במשטרה הוראות בדבר זקיפת שווי השימוש במשטרה, ובהן הבהיר את הכללים לזקיפת הטבה לשכר בגין שימוש ברכב.
ההוראות כללו הנחיות לגבי אופן החיוב, לפי סוג השימוש ברכב - שיטתי, ק בוע או אקראי.
בהנחיות נקבע בין היתר כי כאשר נעשה שימוש חודשי אקראי בכלי רכב בפרק זמן שלא יותר מחמישה ימים בחודש, לא נדרש לזקוף את שווי השימוש.
תקנות שווי השימוש ברכב והנחיית רשות המסים אינן פוטרות את המעסיק מחובת זקיפת שווי השימוש בכלי רכב, אלא כאשר כלי הרכב נותר בידי העובד ללילה וחונה בביתו באופן חד-פעמי אקראי ולא שיטתי ואינו חונה בביתו בסופי שבוע.
להחלטת ראש מחלקת שכר וגמלאות במשטרה להימנע מזקיפת מס בגין שווי השימוש בכלי רכב כאשר מדובר בשימוש של לא יותר מחמישה ימים בחודש, אין תימוכין בדין, והיא התקבלה ללא סמכות.
המשטרה מסרה בתשובתה כי הנחיית החשבות שלה בדבר דיווח על הצמדת רכב נועדה לתת מענה לצרכיה המיוחדים של המשטר ה.
המשטרה ציינה כי הצמדות הרכב האקראיות מבוצעות בשל צרכים מבצעיים, במטרה לאפשר לשוטרים שהוצמד להם הרכב להגיב ביעילות ובמהירות בעת הצורך , וכי כלי רכב המוצמדים בשל צרכים כאמור נכללים בהגדרה של רכב ב יטחון על פי תקנות מס הכנסה, (ניכוי הוצאות רכב), התשנ"ה -1995, ולכן לא נדרש לזקוף את שווי השימוש בהם.
המשטרה הוסיפה כי היות שזקיפת מס לפי משך השימוש ברכב נדרשת על פי הוראות החשכ"ל, היא פנתה למטה השכר ב אגף החשכ"ל לבחון את הנושא, זאת כדי לאפשר את ביצוע הפעילות המבצעית הנדרשת ב כלי הרכב ללא זקיפת שווי השימוש.
21 ההנחיה תקפה גם לעניין זקיפת שווי השימוש בכלי רכב משטרתי לצורכי כוננות מבצעית בעת חניית לילה בביתו של השוטר.
המפורטים בהנחיה 1406 |דוח שנתי 67ב .
טענת המשטרה כי כלי הרכב המוצמדים לשוטרים בשל צרכים מבצעיים נכללים בהגדרה של רכב ב יטחון, אינה עולה בקנה אחד עם ההגדרה הקבועה בתקנות התעבורה לרכב ביטחון ו לפיכך הצמדה אקראית של כלי רכב לצרכים מבצעיים כאשר הוא נותר ללילה בידי השוטרים וחונה בביתם מחוייבת בזקיפת שווי שימוש.
משרד מבקר המדינה מעיר למשטרה כי עליה לפעול בהקדם האפשרי כדי להסדיר את זקיפת שווי השימוש במקרים של הצמדה אקראית של כלי רכב כמענה לצרכים מבצעיים, לפי תקנות שווי השימוש ברכב והנחיית רשות המסים.
פקודת המטה הארצי בנושא הזכות של שוטר להשתמש ברכב משטרה שלא לצורך מילוי תפקיד מתירה למפקד מוסמך במשטרה לאשר בקשה של שוטר לקבל כלי רכב משטרתי מינהלי שלא לצורך מילוי תפקיד.